I begyndelsen af 2015 oplevede Danmark det største pres på kronen i mange år, idet der fandt store kroneopkøb sted, som medførte tendens til en [[appreciering]]. Nationalbanken måtte derfor aktivt forsvare kronekursen ved dels at sænke de pengepolitiske renter til et rekordlavt negativt niveau på -0,75 % og dels ved at sælge meget store kronebeløb og dermed forøge [[valutareserver|valutareserven]] kraftigt. Siden indtraf der en vis normalisering af situationen, men Nationalbankens indskudsbevisrente blev som følge af internationalt meget lave renter igen sænket til rekordniveauet på -0,75 % i september 2019.<ref>[http://www.nationalbanken.dk/da/markedsinfo/officiellerentesatser/Sider/default.aspx Officielle rentesatser. Danmarks Nationalbanks hjemmeside, besøgt 21. juli 2022.]</ref> En overgang i sommeren 2022 havde Danmarks Nationalbank verdens laveste pengepolitiske renteniveau. Rekorden bortfaldt dog, da nationalbanken i juli 2022 hævede sin toneangivende rente (renten på indskudsbeviser) med et halvt procentpoint til -0,1 % som reaktion på en tilsvarende renteforhøjelse hos [[Den Europæiske Centralbank]] (ECB).<ref name=rentehop>[https://www.berlingske.dk/oekonomi/stort-dansk-rentehop-for-mange-boligejere-er-det-kun-en-forsmag Stort dansk rentehop – For mange boligejere er det kun en forsmag. Artikel på berlingske.dk 21. juli 2022.]</ref> De danske pengepolitiske renter fortsatte stigningerne i de efterfølgende måneder. I juni 2023 steg Nationalbankens indskudsbevisrente til 3,1 %.<ref>[https://www.nationalbanken.dk/da/vores-arbejde/stabile-priser-pengepolitik-og-dansk-oekonomi/officielle-rentesatser Officielle rentesatser. Nationalbankens hjemmeside, besøgt 3. juli 2023.]</ref>
Politik